# BERTARIKH PADA HARIBULAN 2022

**DI ANTARA**

 **NAMA SYARIKAT**

 **(NO SYARIKAT)**

**(PEMILIK)**

**DAN**

**UNIVERSITI PUTRA MALAYSIA (PENYEWA)**

**PERJANJIAN SEWAAN MESIN FOTOSTAT**

**PERJANJIAN SEWAAN MESIN FOTOSTAT**

**PERJANJIAN SEWAAN MESIN FOTOSTAT** ini dibuat pada haribulan antara

1. **PEMILIK** iaitu **NAMA SYARIKAT** sebuah syarikat yang ditubuhkan dibawah Akta Syarikat 2016 yang mana nama dan alamatnya dicatat dalam Bahagian 1 Jadual Pertama (seterusnya dirujuk sebagai ‘Pemilik’) bagi satu pihak; dan
2. **PENYEWA** iaitu **UNIVERSITI PUTRA MALAYSIA** sebuah Institusi Pengajian Tinggi Awam yang ditubuhkan dibawah Akta Universiti dan Kolej Universiti 1971 (seterusnya dirujuk sebagai ‘UPM’) dengan alamat dalam Bahagian 2 Jadual Pertama bagi pihak yang lain.

**ADALAH DENGAN INI DIPERSETUJUI** antara Pemilik dengan UPM bahawa :-

# TAFSIRAN

Di mana saja digunakan di dalam Perjanjian ini perkataan-perkataan berikut hendaklah ditafsirkan seperti di bawah ini :-

|  |  |  |
| --- | --- | --- |
| (i) | **CAJ SALINAN** | bermaksud bayaran termasuk cukai- cukai yang dikenakan oleh Kerajaan seperti Cukai Barang dan Perkhidmatan (GST) dan Cukai Jualan dan Perkhidmatan (SST) dan cukai lain yang diperkenalkan dari semasa ke semasa sekiranya ada yang dikenakan oleh Pemilik bagi setiap salinan kertas fotostat yang digunakan dalam mesin fotostat oleh UPM; |
| (ii) | **CAJ TAMBAHAN** | bermaksud bayaran termasuk cukai- cukai yang dikenakan oleh Kerajaan seperti Cukai Barang dan Perkhidmatan dan Cukai Jualan dan Perkhidmatan (SST) dan cukai lain yang diperkenalkan dari semasa ke semasa sekiranya ada yang dikenakan oleh Pemilik ke atas perkhidmatan seperti yang dinyatakan dalam Klausa 9 Perjanjian ini; |
| (iii) | **HARI KERJA** | bermaksud hari bekerja kecuali hari cuti am atau hari lepasan am; |

|  |  |  |
| --- | --- | --- |
| (iv) | **KAD METER** | bermaksud kad bagi Mesin Fotostat yang disediakan oleh Pemilik untuk antara lain mengira bilangan salinan kertas Fotostat yang digunakan; |
| (v) | **LOKASI** | bermaksud Jabatan atau Fakulti atau lain-lain Perbadanan (Authority) seperti yang dinyatakan dalam Bahagian 3 Jadual Pertama dan tempat khusus seperti yang dinyatakan dalam Bahagian 6 Jadual Pertama di mana terletaknya Mesin Fotostat; |
| (vi) | **MESIN** | bermaksud butir-butir mengenai Mesin Fotostat seperti yang dinyatakan dalam Bahagian 4 Jadual Pertama; |
| (vii) | **PEGAWAI** | bermaksud Ketua Jabatan atau Ketua Fakulti atau Ketua Perbadanan UPM dan/atau pegawai yang dinamakan secara bertulis oleh Ketua Jabatan, Ketua Fakulti atau Ketua Perbadanan untuk menguruskan secara berterusan dengan Pemilik berkenaan Mesin Fotostat; |
| (viii) | **PERKHIDMATAN** | Bermaksud perkhidmatan penyelenggaraan dan perkhidmatan tambahan di bawah Klausa 6, 7 dan 8 yang diberi oleh Pemilik; |
| (ix) | **PERJANJIAN** | bermaksud Perjanjian Sewaan Mesin Fotostat ini yang ditandatangani oleh UPM dan Pemilik; |
| (x) | **SALINAN** | bermaksud salinan ke atas fotostat yang digunakan dengan Mesin Fotostat; |
| (xi) | **SEWA BULANAN** | bermaksud sewa bulanan termasuk cukai-cukai yang dikenakan oleh Kerajaan seperti Cukai Barang dan Perkhidmatan (GST), Cukai Jualan dan Perkhidmatan (SST) atau cukai lain yang diperkenalkan dari semasa kesemasa oleh kerajaan menurut Klausa 4 dan yang dinyatakan dalam Bahagian |

|  |  |  |
| --- | --- | --- |
|  |  | 7 Jadual Pertama; |
| (xii) | **TEMPOH SEWAAN** | bermaksud tempoh Perjanjian ini seperti yang dinyatakan dalam Bahagian 8 Jadual Pertama; |
| (xiii) | **TARIKH PERMULAAN** | bermaksud tarikh Perjanjian ini berkuatkuasa dengan pembayaran sewa bulanan pertama. |

# PENYEWAAN

* 1. Pemilik bersetuju memberi sewa dan UPM bersetuju untuk menyewa Mesin daripada Pemilik mengikut terma-terma dan syarat-syarat di dalam Perjanjian ini.
	2. UPM hendaklah menyewa Mesin bagi tempoh yang dinyatakan dalam Bahagian 8 Jadual Pertama bermula dari Tarikh Permulaan seperti yang dinyatakan dalam Bahagian 9 Jadual Pertama.
	3. Tanpa menjejaskan subperenggan 2.1 dan 2.2, sekiranya pemilik gagal atau tidak menghantar mesin fotostat pada Tarikh Permulaan, bayaran sewa hendaklah dikurangkan mengikut bilangan hari mulai Tarikh Permulaan sehingga ke tarikh mesin itu dihantar dan boleh digunakan dengan sempurna oleh Penyewa. Sekiranya kadar pengurangan atau denda itu dinyatakan dalam surat setuju terima bagi sebut harga atau tender penyewaan ini, pengurangan itu hendaklah mengikut kadar denda yang dinyatakan dalam surat setuju terima itu.

# PEMBAHARUAN SEWAAN

* 1. Sekiranya Pemilik berhasrat memperbaharui Tempoh Sewaan, Pemilik hendaklah memberi kepada UPM notis bertulis menyatakan niat tersebut tidak kurang daripada Satu (1) bulan sebelum tamat Tempoh Sewaan. Walaubagaimanapun, UPM Mempunyai hak sama ada untuk bersetuju atau tidak bersetuju untuk melanjutkan Tempoh Sewaan berdasarkan terma-terma dan syarat-syarat yang terkandung di dalam Perjanjian ini.
	2. Sekiranya UPM tidak menjawab kepada notis dari Pemilik seperti dalam Klausa 3.1 di atas maka notis tersebut disifatkan sebagai ditolak dan Perjanjian ini akan tamat pada akhir Tempoh Sewaan.

# BAYARAN SEWA BULANAN DAN BAYARAN LAIN

* 1. UPM dikehendaki membayar Sewa Bulanan kepada Pemilik pada awal bulan pada masa yang tepat tanpa pengurangan pada atau sebelum Empat belas (14) hari dalam bulan berkenaan.
	2. Bayaran Sewa Bulanan adalah termasuk dengan cukai-cukai yang dikenakan oleh Kerajaan termasuk Cukai Barang dan Perkhidmatan (GST), Cukai Jualan dan Perkhidmatan (SST) atau cukai lain yang diperkenalkan dari semasa ke semasa oleh kerajaan.
	3. Bayaran caj salinan (termasuk bayaran stapler, kokot, dakwat (toner) atau apa-apa bayaran lain berkaitan dengan mesin yang dikenakan pemilik) hendaklah termasuk dengan cukai-cukai yang dikenakan oleh Kerajaan termasuk Cukai Barang dan Perkhidmatan (GST), Cukai Jualan dan Perkhidmatan (SST) atau cukai lain yang diperkenalkan dari semasa ke semasa oleh kerajaan.

# PERKHIDMATAN DAN BAYARAN MENGENAI PENGGUNAAN SALINAN

* 1. UPM dikehendaki membayar kepada Pemilik jumlah salinan yang digunakan oleh Mesin sepertimana yang masing-masing dinyatakan dalam Bahagian 10 Jadual Pertama.
	2. Pada setiap hari bekerja terakhir setiap bulan, Pemilik hendaklah mengambil satu kad meter yang disediakan oleh Pemilik yang telah diisi oleh UPM menunjukkan kedudukan pengiraan yang direkodkan pada mesin tersebut.
	3. Setelah menerima Kad Meter, Pemilik akan menyediakan dan menyerahkan satu Invois pada atau sebelum 15 haribulan berikutnya menunjukkan jumlah keseluruhan yang mesti dibayar oleh UPM berkenaan Caj salinan bagi jumlah Salinan sebulan pada bulan sebelumnya pada kadar yang dinyatakan dalam Bahagian 10 Jadual Pertama.
	4. Sekiranya Pemilik gagal mengambil Kad Meter daripada UPM pada hari terakhir bekerja bulan berkenaan atau sekiranya Mesin tersebut atau Meter terganggu pengendaliannya, UPM dikehendaki membuat anggaran yang munasabah berkenaan dengan jumlah salinan yang dibuat pada bulan tersebut berdasarkan kepada purata salinan yang digunakan bagi bulan-bulan sebelum bulan berkenaan (kemudian daripada ini dirujuk sebagai “Salinan Anggaran”) dan Pemilik akan mengenakan caj kepada UPM berdasarkan Salinan Anggaran.
	5. UPM hendaklah dalam masa empat belas (14) hari selepas menerima Invois mengemukakan sebarang perkara atau bantahan berkaitan Invois dengan secara bertulis kepada Pemilik dan Kegagalan berbuat demikian, Invois akan dianggap muktamad, konklusif dan mengikat UPM.
	6. Sebarang perubahan pada Invois sekiranya dipersetujui oleh Pemilik, akan dibuat dan dicatatkan di dalam Invois bulan berikutnya.

# PEMASANGAN MESIN DALAM LOKASI

* 1. Pemilik akan menanggung segala kos dan perbelanjaan tambahan pada penghantaran dan pemasangan Mesin di Lokasi.
	2. Sekiranya selepas daripada pemasangan Mesin di Lokasi seperti dalam Klausa 6.1 di atas UPM meminta bahawa Mesin dipindahkan kepada lokasi yang berlainan, maka Pemilik berhak mengenakan kos dan perbelanjaan tambahan pada penghantaran/pemasukkan Mesin kepada UPM seperti dinyatakan di dalam Bahagian 11 Jadual Pertama.
	3. Apabila tamat Tempoh Sewaan atau penamatan lebih awal Perjanjian, Pemilik dikehendaki mengalihkan Mesin tersebut daripada lokasi tanpa mengenakan apa pun kos kepada UPM.

# PERKHIDMATAN PENYELENGGARAAN

* 1. Pemilik dikehendaki membekalkan Perkhidmatan Penyelenggaraan Mesin seperti berikut :-
		1. pemeriksaan, penyesuaian, pelinciran dan lain-lain perkhidmatan umum yang perlu untuk menyelenggarakan Mesin dalam keadaan munasabah dan berterusan dengan sepatutnya;
		2. pelaksanaan pembaikan dan penggantian bahagian yang tidak boleh dipasang yang difikirkan perlu untuk menyelenggarakan Mesin dalam keadaan munasabah dan berfungsi dengan sepatutnya;
		3. membekalkan dan menggantikan dari semasa ke semasa, dakwat (toner) dan lain-lain barang yang digunakan oleh Mesin, tidak termasuk kertas, staples dan yang seumpamanya.
	2. Semua penyelenggaraan akan disediakan dari pukul 9.00 pagi hingga

5.00 petang pada Hari Kerja. Cuti umum tidak termasuk. Pemilik

mempunyai hak untuk menukar masa dan Hari Kerja bagi perkhidmatan melalui notis bertulis kepada UPM.

* 1. Pemilik berhak untuk mengenakan bayaran pada kadar yang berpatutan, sekiranya UPM meminta sebarang perkhidmatan di luar waktu yang disebutkan.
	2. Tanpa prejudis terhadap hak-hak dan remedi Pemilik, Pemilik berhak memberhentikan semua penyelenggaraan bagi Mesin sekiranya UPM gagal, enggan dan/atau cuai membayar sewa atau lain-lain bayaran yang perlu dibayar oleh UPM dibawah Perjanjian ini apabila sampai masanya atau melanggar mana-mana terma dan syarat Perjanjian ini.

# PERKHIDMATAN MENGENAI KEROSAKAN MESIN

* 1. UPM hendaklah melaporkan kerosakan Mesin kepada Pemilik dalam tempoh dua (2) hari dari mula berlakunya kerosakan.
	2. Pemilik hendaklah dalam tempoh dua puluh empat (24) jam setelah menerima laporan kerosakan menghantar wakil atau pekerja teknikalnya untuk membaiki kerosakan tersebut.
	3. Sekiranya kerosakan tidak dibaiki dalam tempoh dua puluh empat

(24) jam tersebut yang menyebabkan UPM tidak dapat menggunakan Mesin, Sewa Bulanan untuk bulan tersebut hendaklah dikurangkan mengikut jumlah hari Mesin tidak boleh digunakan bermula dari masa Pemilik menerima notis kerosakan dari UPM sehingga Mesin telah dibaiki dan boleh digunakan.

# PERKHIDMATAN TAMBAHAN

* 1. Selain daripada Sewa Bulanan dan Caj Salinan, Pemilik berhak mengenakan bayaran kepada UPM bagi perkhidmatan lain yang disediakan kepada Mesin atau UPM pada kadar yang berpatutan dalam keadaan-keadaan berikut :-
		1. apabila perkhidmatan yang diperlukan adalah disebabkan oleh sebarang perbuatan, kegagalan, perlakuan UPM sama ada secara sengaja, tidak sengaja atau cuai;
		2. apabila mana-mana cop keselamatan atau tag Mesin dilanggar, dirosakkan dan/atau diganggu dalam apa-apa keadaan untuk apa-apa sebab;
		3. untuk servis, membaiki Mesin atas segala kerosakan yang disebabkan oleh penggunaan Mesin yang tidak selari dengan arahan Pemilik atau terma-terma penggunaannya; atau
		4. untuk servis atau membaiki Mesin bagi kerosakan yang telah disebabkan oleh material dan kegunaan Mesin yang tidak dibenarkan atau dibekalkan oleh Pemilik.

# AKUJANJI PEMILIK

* 1. Pemilik memberi akujanji seperti berikut:-
		1. untuk menghantar dan memasang Mesin pada kos dan perbelanjaan yang ditanggung oleh Pemilik mengikut Bahagian 11 Jadual Pertama pada alamat yang dinyatakan dalam Bahagian 3 Jadual Pertama dan pada tempat khusus di mana Mesin itu akan diletakkan seperti yang dinyatakan dalam Bahagian 6 Jadual Pertama;
		2. untuk menasihati UPM tentang perkara-perkara yang berkaitan dengan penggunaan Mesin tersebut serta kertas yang sesuai digunakan untuk Mesin tersebut.

# PENAMATAN PERJANJIAN OLEH UPM

* 1. Sekiranya Pemilik gagal mematuhi mana-mana terma, syarat, akujanji dan/atau jaminan dalam Perjanjian ini, khususnya klausa 7, 8, 9 dan 10, UPM boleh menamatkan Perjanjian dengan memberi notis bertulis selama sebulan.
	2. Tertakluk kepada Klausa 11.1 di atas dengan penamatan Perjanjian UPM dikehendaki:-
		1. membayar Sewa Bulanan pada bulan Perjanjian ditamatkan;
		2. menjelaskan semua bayaran-bayaran tertunggak sehingga tarikh penamatan; dan
		3. memulangkan Mesin kepada Pemilik dalam keadaan yang baik dalam tempoh sebulan dari tarikh penamatan.
	3. Kecuali yang diperuntukkan dalam Klausa 11.1 dan 11.2 di atas, sekiranya UPM menamatkan Perjanjian ini bagi apa jua alasan selain daripada alasan di Klausa 11.1 di atas, UPM dikehendaki dalam tempoh sebulan dari tarikh tuntutan bertulis oleh Pemilik:-
		1. membayar Sewa Bulanan tertunggak pada tarikh penamatan;
		2. tertakluk kepada klausa 11.4, membayar dua (2) bulan Sewa Bulanan sebagai gantirugi kepada Pemilik;
		3. membayar segala apa jua bayaran Perkhidmatan yang tertunggak; dan
		4. mengembalikan Mesin kepada Pemilik dalam tempoh sebulan dari tarikh penamatan.
	4. Sekiranya Tempoh Sewaan Perjanjian mempunyai kurang dari dua

(2) bulan sebelum ianya tamat, maka UPM tidak dikehendaki membayar apa jua gantirugi seperti dalam klausa 11.3 (ii) di atas kepada Pemilik.

# PENAMATAN PERJANJIAN OLEH PEMILIK

* 1. Sekiranya UPM gagal membayar Sewa Bulanan atau Caj Salinan atau Caj Tambahan dalam tempoh tiga puluh (30) hari selepas ianya patut dibayar, Pemilik mempunyai hak untuk menguatkuasakan salah satu atau lebih daripada remedi berikut tanpa memberi sebarang apa jua notis bertulis atau surat tuntutan kepada UPM iaitu:-
		1. menggantungkan perkhidmatan bagi Mesin; atau
		2. memasuki Lokasi di mana Mesin disimpan dengan kebenaran UPM dan mengambil balik Mesin; atau
		3. menamatkan Perjanjian ini menurut klausa 12.2.
	2. Pemilik boleh menamatkan Perjanjian ini dengan menghantar notis bertulis sebulan kepada UPM, sekiranya:-
		1. UPM gagal membayar Sewa Bulanan atau menjelaskan Caj Salinan, Caj Tambahan dalam tempoh yang ditetapkan; atau
		2. UPM gagal mematuhi mana-mana terma, syarat, akujanji dan/atau jaminan dalam Perjanjian ini.
	3. Apabila Perjanjian ini ditamatkan oleh Pemilik, UPM dikehendaki membayar segala bayaran tertunggak kepada Pemilik.
	4. Sekiranya Pemilik menamatkan Perjanjian ini tanpa alasan yang munasabah atau tanpa alasan-alasan seperti di klausa 12.2 di atas, maka Pemilik dikehendaki membayar UPM penalti dalam bentuk dua

(2) bulan Sewa Bulanan.

 **12A.** **PENAMATAN ATAS SEBAB KEPENTINGAN NEGARA**

(i) UPM boleh menamatkan Perjanjian ini dengan memberikan tidak kurang dari tiga puluh (30) hari notis bertulis kepada Pemilik (tanpa apa-apa tanggungjawab untuk memberikan apa-apa sebab) jika UPM berpendapat bahawa penamatan tersebut perlu untuk kepentingan negara, kepentingan keselamatan nasional atau bagi maksud polisi UPM atau polisi awam.

(ii) Bagi Klausa ini, apa yang merupakan sebagai “kepentingan negara”, “polisi UPM” dan “polisi awam” hendaklah dibuat dan ditentukan oleh UPM dan penentuan tersebut bagi semua maksud adalah muktamad dan tidak boleh dicabar.

(iii) Sekiranya Perjanjian ini ditamatkan di bawah Klausa ini, Pemilik berhak mendapat pembayaran Perkhidmatan setakat tarikh akhir Perkhidmatan atau apa-apa jumlah pembayaran yang munasabah yang ditentukan oleh UPM.

# AKUJANJI UPM

UPM memberi akujanji seperti berikut:-

1. memastikan Mesin berada dalam keadaan baik, munasabah dan dapat dipakai;
2. menyediakan kawasan premis yang sesuai dalam Lokasi bagi Mesin bersama-sama bekalan eletrik dan akses fizikal yang mencukupi;
3. membenarkan Pemilik, pekerjanya dan/atau wakilnya pada semua masa yang munasabah memeriksa keadaan Mesin dan bersedia untuk memindahkan Mesin oleh pekerja Pemilik dan/atau wakilnya apabila tamat Tempoh Sewaan;
4. melaporkan sebarang kerosakan Mesin kepada Pemilik dan berjanji tidak akan membaiki kerosakan Mesin dengan sendiri atau oleh pihak ketiga kecuali dengan kebenaran bertulis pihak Pemilik;
5. memberitahu Pemilik dengan serta merta sekiranya mengenai apa- apa perubahan pada alamat UPM dan atas permintaan daripada Pemilik, memberitahu Pemilik dengan segera tentang keadaan Mesin;
6. tidak menyewakan, menjual, memindah, memusnahkan atau menggadai Mesin kepada mana-mana pihak;
7. memberitahu Pemilik dengan segera sekiranya Mesin menjadi subjek litigasi, pelaksanaan undang-undang atau lien oleh mana-mana pihak;
8. mengikut arahan Pemilik, pekerja yang dibenarkan dan/atau wakilnya berkenaan penggunaan Mesin tersebut dan memastikan Mesin beroperasi dengan baik dan dikendalikan oleh orang yang berkelayakan mengendalikan Mesin.

# HAK/RISIKO

* 1. Mesin hendaklah pada setiap masa kekal sebagai harta Pemilik yang eksklusif dan UPM tidak mempunyai sebarang hak atau kepentingan ke atasnya.
	2. Risiko tanggungan bagi kehilangan atau kemusnahan pada Mesin akan berpindah kepada UPM setelah ianya dihantar dan dipasang di Lokasi UPM.

# PEMAKAIAN UNDANG-UNDANG

* 1. Perjanjian ini adalah tertakluk kepada Undang-Undang yang berkuatkuasa di Malaysia.

# KESELURUHAN PERJANJIAN

* 1. Perjanjian ini dan jadualnya merangkumi seluruh perjanjian di antara Pemilik dan UPM dan semua atau mana-mana representasi Pemilik, pekerjanya atau wakilnya terdahulu daripada penandatangan Perjanjian ini tidak akan diambil kira sebagai terma Perjanjian ini melainkan dimasukkan di dalamnya.

# MASA

* 1. Masa di mana ia disebutkan adalah merupakan intipati Perjanjian ini dan kepatuhan terhadap masa di mana sahaja ia dinyatakan hendaklah dianggap sebagai kehendak dan niat pihak-pihak Perjanjian ini.

# KETIDAKSAHIHAN DAN KETIDAKBOLEHLAKSANAAN

* 1. Sekiranya mana-mana terma atau bahagian di dalam Perjanjian menjadi tidak sah dan tidak boleh dilaksanakan atas sebarang alasan termasuk dan tidak terbatas kepada peruntukan mana-mana Akta atau disebabkan keputusan Mahkamah atau badan lain atau pihak berkuasa yang mempunyai bidangkuasa ke atas pihak-pihak dalam Perjanjian ini, terma-terma dan peruntukan tersebut akan dikeluarkan daripada Perjanjian ini dan dianggap batal.

# KOS

* 1. Perbelanjaan penyediaan Perjanjian ini ditanggung oleh UPM.
	2. Duti setem, dan cukai-cukai lain yang dikenakan ke atas perjanjian ini hendaklah ditanggung oleh pemilik.

# NOTIS DAN PENYERAHANNYA

* 1. Segala notis yang hendak atau perlu diberi oleh mana-mana satu pihak kepada pihak yang lain hendaklah secara bertulis dan serahkan secara serahan tangan, emel atau dipos secara pos berdaftar ke alamat penerima yang dinyatakan di sini atau ke lain alamat yang dimaklumkan secara bertulis oleh penerima dan bagi tujuan tersebut hendaklah dianggap telah diserahkan dengan sempurna setelah tujuh (7) hari dari tarikh ianya diposkan atau serta merta sekiranya difakskan atau diemelkan.

kepada UPM : NAMA PTJ

 ALAMAT PTJ

 (U/p: NAMA PENTADBIR KONTRAK)

 Fax no:

Emel :

kepada Pemilik : NAMA SYARIKAT

ALAMAT SYARIKAT

(U/p: )

Fax no :

Emel :

# PERJANJIAN MENGIKAT PIHAK-PIHAK

* 1. Perjanjian ini adalah mengikat pihak-pihak kepada Perjanjian ini, waris-waris, wakil peribadi dan penerima serahhak yang dibenarkan.

# TIADA SERAHHAK

* 1. Kedua-dua pihak tidak boleh memindahmilik atau menyerahhak ke semua atau mana-mana bahagian Perjanjian ini kecuali setelah mendapat kebenaran bertulis pihak yang satu.

# INTEGRITI

* 1. Pemilik tidak boleh menawar, memberi atau bersetuju untuk memberi kepada mana-mana kakitangan UPM atau ahli keluarga terdekat mereka (pasangan, anak, ibu bapa, adik atau abang) sebarang hadiah atau pertimbangan apa jua pun sebagai dorongan atau balasan kerana melakukan apa-apa tindakan berhubung dengan perolehan atau

perlaksanaan Perjanjian ini dengan UPM atau kerana menunjukkan atau tidak menunjukkan sokongan terhadap UPM dalam Perjanjian ini atau mana-mana perjanjian dan kontrak UPM yang lain. Apa-apa pelanggaran syarat yang dinyatakan dalam subklausa 23.1 oleh Pemilik atau oleh seseorang yang bekerja dengannya atau bertindak bagi pihaknya (sama ada dengan atau tanpa pengetahuan Pemilik) adalah terjumlah kepada sesuatu kesalahan di bawah Akta Suruhanjaya Pencegahan Rasuah Malaysia 2009 (Akta 694) dan UPM

boleh dengan serta merta apabila mengetahui mengenai hal-keadaan itu, menamatkan perjanjian ini dan apa-apa kerugian yang dialami oleh UPM hendaklah diganti bayar oleh Pemilik.

# GANGGUAN DAN EKSPLOITASI SEKSUAL

* 1. Pihak-pihak hendaklah memastikan bahawa semua pekerjanya, kontraktornya, ejennya, prinsipalnya dan orang-orang lainnya yang berkaitan yang menyediakan perkhidmatan, membekalkan barang dan / atau melaksanakan apa-apa perkara yang berkaitan dengan Perjanjian ini mematuhi semua bahagian yang relevan dalam Dasar UPM mengenai Tolak Ansur Sifar Mengenai Perbuatan Gangguan Seksual, dan peraturan, polisi, prosedur,garis panduan dan syarat keperluan lain yang terpakai sebagaimana yang dikemas kini oleh UPM dari semasa ke semasa.
	2. Dalam keadaan mana-mana Pihak dan/atau pekerjanya, kontraktornya, ejennya, prinsipalnya dan orang-orang lain yang berkaitan menolak, gagal dan/atau cuai mematuhi peruntukan yang dinyatakan dalam Klausa ini, Pihak yang tidak ingkar boleh mengambil apa jua tindakan yang dianggap perlu.

# PEMATUHAN TERHADAP AKTA, KAEDAH-KAEDAH DAN PERATURAN

* 1. Pemilik bersetuju bahawa Pemilik akan mematuhi semua keperluan undang-undang yang terdapat dalam semua akta, kaedah-kaedah dan peraturan yang berkuat-kuasa di Malaysia termasuk Akta Kualiti Alam Sekeliling 1974 (Akta 127).

# KERAHSIAAN

* 1. Pemilik tidak boleh, tanpa apa-apa persetujuan terlebih dahulu daripada UPM, menggunakan atau menyebabkan atau membenarkan mana-mana pekerja, ejen menggunakan apa-apa dokumen, laporan atau apa-apa maklumat yang diperolehi atau diterima, atau diusahakan oleh Pemilik, pekerja atau ejen mereka yang lain daripada pelaksanaan sesuatu kewajiban mereka di bawah perjanjian ini.

# LAMPIRAN-LAMPIRAN

* 1. Lampiran-lampiran kepada Perjanjian ini termasuk Surat Setuju Terima (SST) hendaklah menjadi sebahagian daripada dan dibaca bersama dengan Perjanjian ini. Jika berlaku percanggahan, antara terma dan syarat, dan lampiran- lampiran dalam perjanjian, maka terma dan syarat dalam Perjanjian ini adalah terpakai dan mengatasi lampiran-lampiran tersebut, kecuali yang dinyatakan sebaliknya.

# \*\*\* RUANGAN INI SENGAJA DIBIARKAN KOSONG \*\*\*

**SEBAGAI MENYAKSIKAN PERKARA-PERKARA** di atas, pihak-pihak kepada Perjanjian ini menurunkan tandatangan-tandatangan mereka pada tarikh yang mula disebut di atas

**DITANDATANGANI** oleh )

)

Bagi pihak **PEMILIK** )

)

Di hadapan :- )

)

**DITANDATANGANI** oleh )

)

Bagi pihak **UPM** )

)

di hadapan :- )

)

**JADUAL PERTAMA**

(yang perlu dibaca dan dianggap sebagai bahagian penting kepada Perjanjian ini)

|  |  |  |
| --- | --- | --- |
| Bahagian 1 | 1. Nama Pemilik
2. Alamat
 |  |
| Bahagian 2 | 1. Nama Penyewa
2. Alamat
 | **UNIVERSITI PUTRA MALAYSIA** |
| Bahagian 3 | 1. Fakulti/Jabatan/Perbadanan
2. Alamat Fakulti / Jabatan / Perbadanan
3. Nama Pegawai
 |  |
| Bahagian 4 | 1. Mesin Fotostat
	1. Jenis :
	2. Model No. :
	3. No. Siri :
	4. Diskripsi :
	5. Jumlah :
 |  |
| Bahagian 5 | Alat-alat Komponen Mesin Fotostat |  |
| Bahagian 6 | Tempat Khusus Mesin Fotostat Diletakkan |  |
| Bahagian 7 | Sewa Bulanan (termasuk semua cukai yang dikenakan oleh kerajaan seperti Cukai Barang dan Perkhidmatan (GST) dan Cukai Jualan dan Perkhidmatan (SST) atau cukai lain yang diperkenalkan dari semasa ke semasa oleh kerajaan) |  |
| Bahagian 8 | Tempoh Sewaan |  |

|  |  |  |
| --- | --- | --- |
| Bahagian 9 | Tarikh Permulaan |  |
| Bahagian 10 | Butir-Butir Caj Salinan (termasuk semua cukai yang dikenakan oleh kerajaan seperti Cukai Barang dan Perkhidmatan (GST) dan Cukai Jualan dan Perkhidmatan (SST) atau cukai lain yang diperkenalkan dari semasa ke semasa oleh kerajaan) |  |
| Bahagian 11 | Kos Pengalihan Mesin Fotostat | Percuma |
| Bahagian 12 | Tandatangan Ringkas dan Cop Syarikat |  |
| Bahagian 13 | Tandatangan Ringkas dan Cop UPM |  |